laion/Wikipedia-Exotic huggingface dataset:
ויין הורוביץ

ויין הורוביץ (נולד ב-12 בספטמבר 1957)[דרוש מקור][מפני ש...] הוא אשורולוג ישראלי, פרופסור מן המנין בחוג לארכאולוגיה ולמזרח הקרוב הקדום באוניברסיטה העברית. מומחה בשפות מסופוטמיות, כתב יתדות, ובאסטרונומיה עתיקה. הורוביץ נולד בלונג איילנד, מדינת ניו יורק, שבארצות הברית. בוגר תואר ראשון מאוניברסיטת ברנדייס שבמדינת מסצ'וסטס. ותואר שני ושלישי מאוניברסיטת ברמינגהאם בממלכה המאוחדת. מלמד באוניברסיטה העברית ובית הספר לתלמידים מחו"ל ע"ש רוטברג . הורוביץ עוסק בחקר הספרות, הדת, המיתולוגיה, המדע ואסטרונומיה עתיקה בשפות שמיות מזרחיות (שומרית ואכדית). הורוביץ עוסק בחקר ופענוח ממצאי כתב יתדות בארכאולוגיה של ארץ ישראל, בין השאר חקר את תעודות שנמצאו בתל חצור, תכתובת שנשלחה לעיר מארי (תכתובת שנמצא גם בכיוון ההפוך בתעודות מארי), ותעודת חרס בת כ-3,800 שנה, הכוללת חוקים בסגנון חוקי חמורבי הכתובה בכתב יתדות בשפה האכדית. בשנת 2006, פרסם ספר מחקר מקיף על כל המקורות הכתובים בכתב יתדות שנתגלו ב-28 אתרים שונים בחפירות ארכאולוגיות בארץ ישראל. הורוביץ מצא שכמחצית מהטקסטים שייכים לתקופת הברונזה המאוחרת בארץ ישראל. שאר הטקסטים מתחלקים בין תקופת הברונזה התיכונה, לתקופת הברזל בארץ ישראל. אפיון נוסף של הממצא בארץ ישראל הוא המגוון הרב של הסוגה הספרותית ושפות הכתיבה המצויים בהם, בין השאר: מכתבים, טקסטים אדמיניסטרטיביים, טקסטים משפטיים, כתובות מונומנטליות רשמיות, לחשים מאגיים, ואפוסים. בשפות אכדית, שומרית, ושפות כנעניות. בשנת 2015, פרסם הורוביץ את התרגום הראשון לעברית של תעודות אל-יהודו, קובץ של כ-200 לוחות טין מהמאה השישית והחמישית לפנה"ס, ובהם מידע גולי ממלכת יהודה בבבל. הם כתובים בכתב יתדות, בניב בבלי של השפה האכדית וכוללות שמות של גולי בבל. with Rita Watson Writing science before the Greeks : a naturalistic analysis of the Babylonian astronomical treatise MUL.APIN (2011) Mesopotamian Cosmic Geography. Winoa Lake, ID.: Eisenbrauns," The Astrolabes and Related Texts: Mesopotamian Astronomy Before 1000 B.C. Vienna: Archiv für Orientforschung Beihefte-series, (in preparation); with Takayoshi Oshima, Cuneiform in Canaan: Cuneiform Sources from the Land of Israel in Ancient Times, the Israel Exploration Society Jerusalem, 2006. with P. Watson, A Catalogue of Cuneiform Tablets in the Birmingham City Museum" (Volume 2) 1993; (Volume 1) 1986. דף אישי באתר האוניברסיטה העברית וואין הורוביץ (1957-), דף שער בספרייה הלאומית "Faculty of the Hebrew University:The Orion Centre for the study of Dead Sea Scrolls and associated literature". The Hebrew University, Jerusalem. אורכב מ-המקור ב-2012-04-25. נבדק ב-16 באוקטובר 2011. {{cite web}}: (עזרה) אברהם מלמט, חצור ומארי (מצב הנתונים בשנת 2002) ויין הורוביץ, תעודות חדשות מתקופת הברונזה בחצור, קדמוניות, חוברת 143, 2012, עמ' 34 נתן וסרמן, חורבן גדול הוא גם עדן לחופרים, באתר הארץ, 31 ביולי 2007 ויין הורוביץ, יהושע גרינברג ופיטר זילברג, על נהרות בבל, הוצאת מוזיאון ארצות המקרא והחברה לחקירת ארץ ישראל ועתיקותיה, 2015. WorldCatalogue retrieved 09:16 21/10/2011 "List of Publications". נבדק ב-2011-10-16.
סרג'יו גרינברג

סרג'יו-הנריק גרינברג (ברומנית: Sergiu-Henrik Grünberg; ‏נולד ב־27 ביולי 1947) הוא מהנדס ושחמטאי יהודי-רומני בדרגת אמן בינלאומי. אלוף רומניה בשחמט בשנים 1984 ו-1985. גרינברג, יליד בוקרשט, סיים בהצלחה לימודים במכון הפוליטכני של בוקרשט, בפקולטה לאלקטרוטכניקה, במחזור 1970. בתחום השחמט גרינברג השתייך לעלית של שחמטאי רומניה החל מהשתתפות בנבחרות נוער, צעירים ובוגרים. 22 פעמים הגיע גרינברג לשלב הגמר של אליפות רומניה ליחידים ובהיותו חבר בקבוצות "אוניברסיטת בוקרשט" ו-"AEM טימישוארה", זכה איתן עשר פעמים באליפות רומניה לקבוצות. החל מ-1980 גרינברג התחיל לאמן, תחילה צעירים ובהמשך גם בוגרים. הוא פעל כמאמן ב-AEM-LUXTEN בטימישוארה, שם נשא גם בתואר נשיא. בין השנים 1982 - 1998 היה חבר בקולגיום המרכזי של המאמנים ומ-2006 נשיאו. בשנים 1990 - 1992 ו-1996 - 2001 היה סגן נשיא פדרציית השחמט הרומנית. בשנת 1985 השיג דרגת אמן בינלאומי. סרג'יו גרינברג הוא אביו של מיכאי גרינברג, שגם הוא מאלופי רומניה בשחמט. סרג'יו גרינברג, באתר צ'סגיימס (באנגלית) סרג'יו גרינברג, באתר פיד"ה (באנגלית) האנציקלופדיה לחינוך גופני ולספורט ברומניה, מהדורה שנייה, כרך ב', 2015, עמוד 863 (ברומנית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
משה פרידמן (יזם)

משה פרידמן (נולד ב-12 בנובמבר 1978) הוא יזם היי-טק חרדי ישראלי. מייסד ארגון קמא-טק לשילוב חרדים בהייטק וקרן הון סיכון 12 אנג'לים להשקעות בחברות הייטק של מייסדים חרדים. גדל במשפחת רבנים חרדית מיוחסת, מצד אביו הוא נינו של הרב יוסף חיים זוננפלד, רבה הראשון של העדה החרדית ירושלים טרם קום המדינה. נולד בירושלים למשפחה ליטאית-ירושלמית. למד 7 שנים בישיבת חברון כנסת ישראל. בשנת 2001 התחתן פרידמן עם נכדתו של הרב גדליה נדל. מתגורר בבני ברק למד בכולל חזון איש עד גיל 32. [דרוש מקור]הוסמך לרבנות על ידי רבנים חרדים מובילים וכתב שורה ארוכה של מאמרים וחיבורים תורניים. פרידמן הוא בוגר התוכנית למנהיגות של ממשלת ארצות הברית (International Visitor Leadership Program) שמבין בוגריה ניתן למצוא את מרגרט תאצ'ר וניקולא סרקוזי. בשנת 2016 נבחר פרידמן לתוכנית מובילים דיגיטליים של משרד ראש הממשלה ובמסגרת זו נסע יחד עם משלחת של 40 המנהיגים הדיגיטליים של ישראל להשתלמות בבית הספר למנהל עסקים של אוניברסיטת הרווארד בבוסטון. בשנת 2013 הקים פרידמן את קמא-טק במטרה לחבר בין עובדים ועובדות במגזר החרדי לתחום ההייטק. המיזם הוקם בנשיאות ד"ר יוסי ורדי ורעייתו תלמה, ולהקמתו הצטרפה זיקה אב-צוק שניהלה אז את תחום האחריות התאגידית בסיסקו ישראל. קמא-טק הוא כיום מיזם בעל השפעה רחבה המסייע בשילוב חרדים בהייטק באמצעות הכשרות טכנולוגיות, עזרה בהשמה, וסיוע ליזמי הייטק חרדים. בשנת 2016 נמסר ממרכז היזמות של אוניברסיטת תל אביב שמיזם קמא-טק תורם מדי שנה מיליארדי שקלים לתוצר של מדינת ישראל בעזרת שילוב מאות ואלפי חרדים בשוק התעסוקה בהייטק. על אף שלא רכש השכלה פורמלית בתחום ההייטק, צבר בכוחות עצמו ידע וקשרים מסועפים שבאמצעותם הוא מפנה יזמי הייטק חרדים אל בכירי ההייטק בישראל ובעמק הסיליקון. בשנת 2017 הקים פרידמן עם שותפו אברהם וינגוט את קרן ההון סיכון 12Angels VC שבה איחד כ70 משקיעי הייטק בכירים בישראל ובעמק הסיליקון. ביניהם ניתן למנות את מנהלי מרכזי הפיתוח של גוגל, פייסבוק, מיקרוסופט, מייסדי צ'ק פוינט, Waze, טאבולה, ומנהלי קרנות הון סיכון ובכירים נוספים. ב-2017 הקים פרידמן ביחד עם היזמת החרדית שרי רוט את תוכנית ההכשרה אולטרא קוד. התכנית מכשירה כ-1800 תלמידות חרדיות ב-23 סמינרים חרדים של בית יעקב למקצועות הטכנולוגיה. התכנית מוסיפה להכשרות מה"ט שכבה נוספת רחבה של קורסים מאוניברסיטאות בעולם במטרה להשלים להן את הידע במדעי המחשב לרמה שווה של בוגרי תארים. בתוכנית שותפות כ-30 ענקיות הייטק ביניהן, גוגל, פייסבוק, אמזון, אפל, WD, אינטל, IBM, ועוד. הופיע בדירוגי המשפיעים של דה מרקר (2014 ו- 2016) הופיע בדירוג המשפיעים של כלכליסט (2016) הופיע בדירוג המשפיעים של בלוג הטכנולוגיה גיק-טיים (2015) הופיע ברשימת G40 של גלובס (2017) נבחר לאחד ממאה היהודים המשפיעים בעולם על ידי המגזין היהודי האמריקאי האלגמיינר. 12 על 12: הדמויות המשפיעות בהייטק בעולם הממשל..., באתר tech12 משה (מוישי) פרידמן-G40 - ארבעים הצעירים המבטיחים 2017 - גלובס, באתר Globes
קלצק (מחוז משנה)

מחוז משנה קלצק (בבלארוסית: Клецкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קלצק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קלצק 32,302 בני אדם. ההרכב האתני של האוכלוסייה במחוז היה: 93.63% בלארוסים, 3.87% רוסים, 1.15 פולנים ו-1.35% אחרים. שפות הדיבור הנפוצות: בלארוסית (92.4%) ורוסית (6.86%). מדיה וקבצים בנושא קלצק בוויקישיתוף אתר האינטרנט הרשמי של קלצק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קרופקי (מחוז משנה)

מחוז משנה קרופקי (בבלארוסית: Крупскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קרופקי. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרופקי 32,302 בני אדם. ההרכב האתני של האוכלוסייה במחוז היה: 92.85% בלארוסים, 5.12% רוסים ו-2.03% אחרים. שפות הדיבור הנפוצות: בלארוסית (81.29%) ורוסית (16.85%). מדיה וקבצים בנושא קרופקי בוויקישיתוף אתר האינטרנט הרשמי של קרופקי (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
סרגיי פריאדקין

סרגיי גנאדייביץ' פריאדקין (נולד ב-17 באוגוסט 1961, אסטרחן, רוסיה, הסובייטית, ברית המועצות) הוא מנהל ספורט רוסי, חבר הוועד המנהל של התאחדות הכדורגל הרוסית, שימש כנשיא מינהלת הפרמייר ליג הרוסי משנת 2007 עד 2021, חבר מועצת המנהלים של ההתאחדות האירופית לליגות המקצועניות, חבר אסטרטגי למועצה לכדורגל מקצועי. כיהן כנשיא בפועל של התאחדות הכדורגל הרוסית מ־19 בדצמבר 2018 עד לבחירתו של אלכסנדר דיוקוב לנשיא ההתאחדות, ב-22 בפברואר 2019. בעבר שירת בגופי אבטחת מידע בשירותי ביטחון הפנים בק.ג.ב., בסוכנות הפדרלית לתקשורת ממשלתית ובשירות הביטחון הפדרלי. קולונל בדימוס. הוא סיים את לימודיו בבית הספר הגבוה לתקשורת שבאוריול של הק.ג.ב (OVVKUS). בשנת 1982 למד גם במכון המחוזי של מוסקבה לתרבות גוף. עד 1994 הוא שירת בק.ג.ב. ובסוכנות הפדרלית לתקשורת ממשלתית ואז הלך לעבוד בהתאחדות "דינמו". ב-1994 (על פי פריאדקין עצמו, ב-1995) ייסד בשרלוטנבורג, גרמניה, את סוכנות "GiRRus", העוסקת בפרט, בתמיכה בשחקני כדורגל. אחד ממייסדי הסוכנות היו קונסטנטין סרסאניה. מאז 2001 עובד במינהלת הליגה הרוסית. מ-14 בנובמבר 2007 מכהן כנשיא הפרמייר ליג הרוסי. מ-2 באפריל 2005 — יועץ לנשיא התאחדות הכדורגל ובחודשים אוגוסט—נובמבר 2006 כיהן כממלא מקום מנכ"ל ההתאחדות, מ-15 נובמבר 2006 עד 14 בנובמבר 2007 כיהן כממלא מקום נשיא ההתאחדות לכדורגל ועמד גם בראש הוועדה של ההתאחדות לענייני פעילויות סוכני כדורגל. מ-19 בדצמבר 2018 עד 22 בפברואר 2019— כיהן כנשיא בפועל של התאחדות הכדורגל הרוסית. הוא נכלל בהרכב המועצה הציבורית של ועדת החקירה של הפדרציה רוסית. במרץ 2020, נבחר בישיבת נציגי קבוצות הליגה לקדנציה נוספת בת 5 שנים כנשיא מינהלת הפרמייר ליג הרוסי. עם זאת, בשל ביקורת על התנהלותו בעניין זכויות השידור של הליגה החליט להתפטר מתפקידו כנשיא מנהלת הליגה, ב־5 באוקטובר 2021. בקיץ 2011 הסתדרות שחקני הכדורגל והמאמנים בראשות ולדימיר לאונצ'נקו ומיקולה גרמטיקוב, הגישה תלונה בדבר ניגוד עניינים בעבודתו של סרגיי פריאדקין כשכיהן גם כמנכ"ל ההתאחדות, כראש ועדת ההתאחדות לפעילות סוכני הכדורגל וכנשיא מנהלת הליגה, לטענת ההסתדרות, אחיו הצעיר של פריאדקין, אנדריי, עובד כסוכן כדורגל. ההסתדרות הסתמכה על מסמכים החתומים על ידי אנדריי פריאדקין, באשר לאופי התשלומים על העברת השחקנים ברנקו איליץ' ומגומד אוזדוייב. ברם, ועדת האתיקה לא ראתה בעבודתו של סרגיי פריאדקין כל הפרה. ב-28 בדצמבר אותה שנה, הכדורגלן האוקראיני יבגני לבצ'נקו הכריז כי פנה לבית הדין לבוררות בספורט בלוזאן כדי לבחון מחדש את התיק על ניגוד עניינים בעבודתו של נשיא הפרמייר ליג הרוסי סרגיי פריאדקין. כמו כן, בריאיון לפורטל sports.ru יבגני אמור שבעזרתו חתחת חסותו של סרגיי פריאדקין, אחיו הצעיר אנדריי "הלבין" 400,000 דולר במהלך מעברו של יבגני לבצ'נקו עצמו למועדון "סאטורן" בקיץ 2009. פרופיל באתר Yandex Management - GiRRuS GmbH, 2009 Сотрудники — РФПЛ Выборы президента РФС 2012. Прядкин Сергей Геннадьевич, 2013 Сергей Прядкин переизбран президентом Российской футбольной премьер-лиги, shuum.ru Назначен новый президент Российской футбольной премьер-лиги (фото), amic.ru, 15 ноября 2007 Утверждён новый генеральный директор РФС, «Спорт-Экспресс», 15.11.2006 Общественный совет при СК России, Следственный комитет Российской Федерации Сергей Прядкин: "Надоело молчать", 6 июля 2011 Евгений Левченко: «Наша футбольная власть построена на откатах, распилах и обмане» Как правильно дышать на ладан «Новая газета»: Прядкин и Сарсания связаны с агентским бизнесом
סיאט טנגו

סיאט טנגו (בספרדית: SEAT Tango) היא מכונית קונספט בתצורת רודסטר שהוצגה בשנת 2001 על ידי יצרנית הרכב הספרדית סיאט. "סיאט טנגו" הוצגה לראשונה בתערוכת הרכב הבין-לאומית בפרנקפורט ("International Motor Show Germany" (אנ')) בשנת 2001. 2 דלתות. 2 מושבים. מקדם גרר – 0.3. מנוע פולקסווגן 1.8 ליטר. מנוע קירור מים. תאוצה בין 0–100 קמ"ש היא 7.0 שניות. יחס כוח / משקל : 156.49 כ"ס ל-1,000 ק"ג. מכל דלק – 45 ליטר. סיאט טנגו סיאט טנגו סיאט סיאט קופרה GT סיאט פורמולה מדיה וקבצים בנושא סיאט טנגו בוויקישיתוף Seat Tango Concept - Start Up, Cruising, Trunk, Overview and Details!, סרטון בערוץ "Pere Nubiola Photography", באתר יוטיוב (אורך: 01:33) Seat Tango, סרטון בערוץ "Arround the world", באתר יוטיוב (אורך: 01:32) Seat Tango concept car (2001) | AutoMotoTV, סרטון בערוץ "AutoMotoTV", באתר יוטיוב (אורך: 00:43) סיאט טנגו סיאט טנגו – מפרט טכני ומידות סיאט טנגו בתערוכת המכוניות הבין-לאומית בפרנקפורט, שנת 2001 "סיאט טנגו" סיאט טנגו
יורגוס יאקומאקיס

יורגוס יאקומאקיס (ביוונית: Γιώργος Γιακουμάκης; נולד ב-9 בדצמבר 1994) הוא כדורגלן יווני המשחק בעמדת החלוץ באטלנטה יונייטד ובנבחרת יוון. יאקומאקיס החל את הקריירה שלו בקבוצת אטסלניוס בשנת 2011. כעבור עונה, חתם בקבוצת פלאטניאס. בינואר 2014 הושאל לקבוצת אפיסקופי ובתום העונה חזר לפלאטניאס, והפך לבורג חשוב בקבוצה. בדצמבר 2016 סיכם יאקומאקיס בא.א.ק. אתונה, לאחר שמועדונו פלאטניאס סגר עסקה עם מועדון הפאר היווני. יאקומאקיס חתם בא.א.ק. בקיץ 2017. יאקומאקיס שימש בא.א.ק. בעיקר כשחקן מחליף, אך זכה איתה באליפות יוון בעונתו הראשונה בקבוצה. בינואר 2019 הושאל ל-OFI כרתים. יאקומאקיס משחק בנחרת הצעירה של יוון (עד גיל 21) מאז מרץ 2015 וערך במדי שלוש הופעות, ולא הבקיע במדיה שערים. מדיה וקבצים בנושא יורגוס יאקומאקיס בוויקישיתוף יורגוס יאקומאקיס, באתר Transfermarkt יורגוס יאקומאקיס, באתר Soccerway יורגוס יאקומאקיס, באתר BDFutbol יורגוס יאקומאקיס, באתר WorldFootball.net יורגוס יאקומאקיס, באתר National Football Teams יורגוס יאקומאקיס, באתר FootballDatabase.eu יורגוס יאקומאקיס, באתר ESPN
תומאס הרמנס

תומאס הרמנס (בגרמנית: Thomas Hermanns; נולד ב-5 במרץ 1963) הוא מנחה טלוויזיה גרמני. הרמנס נולד בבוכום שבגרמניה, ובמהלך ילדותו גר בנירנברג. לאחר התיכון הוא למד תיאטרון. בשנת 1992 החל להנחות את תוכנית הקומדיה "Quatsch Comedy Club", לאחר מכן כתב והפיק מספר תוכניות קומדיה נוספות. בשנים 2002, 2003 הגיש את שעשועון הפאנל "Popclub" המהווה גרסה גרמנית לשעשועון הבריטי "Never Mind the Buzzcocks". מ-2005 ועד 2008 שימש כמגיש הניקוד הגרמני באירוויזיון, ב-2006 היה המנחה של תוכנית הספיישל המיטב של האירוויזיון. בשנת 2014 הגיש את פרס האקדמיה האירופית לקולנוע בטקס שנערך באופרה הלאומית של לטביה. בשנת 2018 השתתף בגרסה הגרמנית של "רוקדים עם כוכבים". מדיה וקבצים בנושא תומאס הרמנס בוויקישיתוף תומאס הרמנס, במסד הנתונים הקולנועיים IMDb (באנגלית) תומאס הרמנס, באתר MusicBrainz (באנגלית) תומאס הרמנס, באתר Discogs (באנגלית) [1] RP ONLINE, "Eurovision Song Contest": Thomas Hermanns hört auf, RP ONLINE (בגרמנית)
ויקיפדיה הארמית סורית

ויקיפדיה הארמית סורית (בארמית סורית: ܘܝܩܝܦܕܝܐ ܐܝܢܣܩܠܘܦܕܝܐ ܚܐܪܬܐ; ויקיפדיא אינסקלופדיא חארתא; כלומר "ויקיפדיה האנציקלופדיה החופשית") היא גרסה בשפת הארמית הסורית של ויקיפדיה, אנציקלופדיה אינטרנטית חופשית. ויקיפדיה זו הושקה ביולי 2004. ויקיפדיה הארמית סורית נכתבת באלפבית הסורי הספרותי, המכונה "אֵסְטְרַנְגִלָא" (בארמית: ܐܣܛܪܢܓܠܐ). ויקיפדיה הארמית סורית הושקה ביולי 2004 ותחילה נקראה בשם "ויקיפדיה הארמית". בשנת 2010, שונה שמה של ויקיפדיה זו מהשם "ויקיפדיה הארמית" (ܘܝܩܝܦܕܝܐ ܕܠܫܢܐ ܐܪܡܝܐ; ויקיפדיא דלשנא ארמיא), הכללי, לשם "ויקיפדיה הארמית סורית" (ܘܝܩܝܦܕܝܐ ܕܠܫܢܐ ܣܘܪܝܝܐ; ויקיפדיא דלשנא סורייא), בהחלטה שהתקבלה בפה אחד. ויקיפדיה זו יוחדה בסופו של דבר לניב מסוים זה מכיוון שלשפה הארמית כיום מספר להגים מגוון, בעל שוני משמעותי באוצר המילים, בהגייה ובכתיבה, ומשום שרוב כותביה שולטים וכותבים את ערכיהם בוויקיפדיה בניב הארמית הסורי הספרותי. שם זה אמנם שונה רשמית ועל פי הנהלים, אך בפועל ויקיפדיה זו עדיין מכונה לעיתים בשמה הקודם וקוד ה־ISO שלה טרם הוחלף מ-arc ל-syc. בספטמבר 2006, ויקיפדיה הארמית סורית חצתה את סף 200 הערכים. ב-21 באוקטובר 2009, ויקיפדיה הארמית סורית חצתה את סף 1,000 הערכים. נכון לספטמבר 2020, בוויקיפדיה הארמית סורית כ-1,764 ערכים, 14,712 משתמשים רשומים שמתוכם 9 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-2 הם מפעילי מערכת. ויקיפדיה הארמית סורית מדורגת במקום ה-236 מבחינת כמות הערכים שלה מבין הוויקיפדיות בשפות השונות. נכון לספטמבר 2023, בוויקיפדיה הארמית סורית כ-0.6% מסך הערכים בכלל השפה השמיות, מה שהופך אותה לוויקיפדיה השביעית בגודלה מבחינת מספר הערכים בין הויקיפדיות בשפות השמיות, כשהיא מקדימה את ויקיפדיה התיגרינית בלבד. אתר האינטרנט הרשמי של ויקיפדיה הארמית סורית (בארמית) Wikipedia Statistics: Creation history / Accomplishments, stats.wikimedia.org (באנגלית) rename "Aramaic Wikipedia" to "Syriac Wikipedia" in MediaWiki:Project-localized-name-arcwiki, phabricator.wikimedia.org (באנגלית) Wikipedia Statistics Aramaic, stats.wikimedia.org (באנגלית) Wikipedias by article-count milestone, meta.wikimedia.org (באנגלית) List of Wikipedias, meta.wikimedia.org (באנגלית) List of Wikipedias by language group, meta.wikimedia.org (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
שירות הביון הממלכתי של בולגריה

שירות הביון הממלכתי (בבולגרית: Държавна агенция "Разузнаване", Durjavna Agencia Razuznavane) הוא שמה של סוכנות הביון הממשלתית של בולגריה, האחראית לאיסוף מודיעין הקשור לביטחון לאומי, לאינטרסים ולסדר העדיפויות של הרפובליקה של בולגריה. בעקבות קריסת השלטון הקומוניסטי בבולגריה, פעילויות המודיעין הופרדו לשירות מודיעין עצמאי, וזאת לאחר שבעבר הן בוצעו על ידי הדירקטוריון הראשון של ועדת ביטחון המדינה. הרפורמות במערכת הביטחון בבולגריה החלו בשנת 1991. אותה תקופה התאפיינה בחוסר אמון עמוק כלפי אנשי שירותי המודיעין והביטחון, מה שהביא לכך, שפקידים מנוסים פוטרו על בסיס פוליטי. המעבר משלטון חד מפלגתי לשלטון נשיאותי ורב מפלגתי הביא לכך, ששירות הביון הלאומי היה כפוף לנשיא. מלחמת קוסובו הייתה ציון דרך ונקודת מפנה עבור מדיניות החוץ הבולגרית וקהילת המודיעין, בשל הכמות הגדולה של שיתופי פעולה עם מדינות נאט"ו. לצד הרפורמות בצבא ובמודיעין הפיננסי, הוקמה מועצת הביטחון, שהוכפפה לראש הממשלה ונועדה לתאם את מאמצי קהילת המודיעין. ב-1 באוקטובר 2015 שירות המודיעין הלאומי שינה את שמו לסוכנות הביון הממלכתית. פעילויות סוכנות הביון כחלק ממערכת הביטחון הלאומי וההגנה של הסוכנות מנוטרים ומפוקחים פרלמנטרית, מנהלית, משפטית ואזרחית לשליטה ובקרה לפי סעיף 21 לחוק על ניהול ותפקוד מערכת הביטחון הלאומי וההגנה. אתר האינטרנט הרשמי של שירות הביון הממלכתי של בולגריה "Home". State Intelligence Agency. נבדק ב-2018-01-29. Nikolow, Simeon. "Bulgarian intelligence service and its reforms". Research Institute for European and American Studies. נבדק ב-4 בינואר 2016. {{cite web}}: (עזרה) Bozhilov, Nikolai (באוקטובר 2002). REFORMING THE INTELLIGENCE SERVICES IN BULGARIA. THE EXPERIENCE FROM THE LAST DECADE. GENEVA CENTRE FOR THE DEMOCRATIC CONTROL OF ARMED FORCES (DCAF). p. 3. {{cite book}}: (עזרה) "Legal Basis". State Intelligence Agency. נבדק ב-2018-02-01. "Control". State Intelligence Agency. נבדק ב-2018-02-01.
ג'ון דגליש

ג'ון דגליש (באנגלית: John Dagleish; נולד בפברואר 1981) הוא שחקן בריטי הידוע מעבודתו בתיאטרון. בין השנים 2008 ל-2011 גילם דגליש את אלף ארלס בסדרת הדרמה "הדרך לקנדלפורד" של ה-BBC. ב-2011 שיחק בתפקיד ריי דייוויס בהפקה המקורית של המחזמר "Sunny Afternoon" בתיאטרון המפסטד. באוקטובר 2014 הועברה ההפקה לווסט אנד, על הופעתו זו זכה דגליש בפרס לורנס אוליבייה לשחקן הטוב ביותר במחזמר. הוא היה גם מועמד לפרס הכישרון העולה של לונדון איבנינג סטנדרד. כחלק מהקאסט המקורי השתתף דגליש באלבום של המקורי של המחזמר. ב-2015 הצטרף דגליש ללהקת התיאטרון של קנת בראנה, והופיע במחזות "Harlequinade" ו"אגדת חורף" בתיאטרון גאריק. ב-2016 שיחק בתפקיד ליסנדר במחזה "חלום ליל קיץ" בתיאטרון יאנג ויק. במאי 2017 שיחק במחזה "Common" בתיאטרון המלכותי הלאומי. עוד באותה שנה השתתף בסרט "ליגת הצדק". ג'ון דגליש, במסד הנתונים הקולנועיים IMDb (באנגלית) "BBC One - Lark Rise to Candleford". BBC. נבדק ב-21 ביוני 2018. {{cite web}}: (עזרה) "Sunny Afternoon". Hampstead Theatre. נבדק ב-2017-04-28. "Olivier awards 2015 – full list of winners". The Guardian (באנגלית בריטית). 2015-04-12. ISSN 0261-3077. נבדק ב-2017-04-28. "Shortlists announced for 60th Evening Standard Awards". WhatsOnStage.com. נבדק ב-2017-04-28. "Listen to the first tracks released from the Sunny Afternoon official cast recording". WhatsOnStage.com. נבדק ב-2017-04-28. "Zoë Wanamaker and John Dagleish join the Kenneth Branagh Theatre Company". WhatsOnStage.com. נבדק ב-2017-04-28. "Jemima Rooper, John Dagleish and Anna Madeley to star in A Midsummer Night's Dream". WhatsOnStage.com. נבדק ב-2017-04-28. "Common | National Theatre". www.nationaltheatre.org.uk. נבדק ב-2017-04-28. Justice League
סוכנות הביון הלאומית (תאילנד)

סוכנות הביון הלאומית (สํานักข่าวกรองเเห่งชาติ) היא סוכנות ממשלתית של תאילנד לסיכול ריגול המודיעין ולביטחון. הסוכנות פועלת בכפוף למשרד ראש הממשלה (OPM). המטה נמצא בארמון פרוסקאבן, בנגקוק. הממשלה הקימה את המחלקה למודיעין מינהלי תחת הקבינט של תאילנד ב-1 בינואר 1954. ב-2 בדצמבר 1959 המחלקה שינתה את שמה למחלקת הביון המרכזית ואז שינתה שוב את שמה, הפעם לסוכנות הביון הלאומית בתקופת ממשלתו של ראש הממשלה פרם טינסולנונדה. ב-1985 נחקק בתאילנד "חוק המודיעין הלאומי", ולפי סוכנות הביון הלאומית נעשתה לסוכנות העיקרית בתאילנד בתחום זה בתאילנד. אם כי עד 2016 הסוכנות עדיין התקשתה לפעול בחופשיות מול סוכנויות המודיעין הצבאיות של המדינה. ב-2017, נרקמה תוכנית לאחד את כלל גופי הביון לכדי סוכנות מודיעין אחת, אך התוכניות לא יושמו. Thailand's Budget in Brief Fiscal Year 2019 (Revised ed.). Bangkok: Bureau of the Budget (Thailand). 2018. p. 83. אורכב מ-המקור ב-2018-09-28. נבדק ב-8 באוקטובר 2018. {{cite book}}: (עזרה) [1] บทความเรื่อง: การประชาสัมพันธ์ข่าวของสํานัก - กรมประชาสัมพันธ์ [2] จับตาสแกนลายพราง: ‘สำนักข่าวกรองแห่งชาติ’ หน่วยงานข่าวกรองของ ‘พลเรือน’ "National Intelligence Act" (PDF). Office of the Council of State. אורכב מ-המקור (Unofficial translation) ב-2018-07-14. נבדק ב-14 ביולי 2018. {{cite web}}: (עזרה) Chongkittavorn, Kavi (11 בינואר 2016). "Thai intelligence agencies need a revamp" (Opinion). The Nation. נבדק ב-14 ביולי 2018. {{cite news}}: (עזרה) "Thailand To Consolidate Work of 27 Intelligence Agencies". Defenseworld.net. 2017-07-13. נבדק ב-8 באוקטובר 2018. {{cite news}}: (עזרה)
קארל בראון

קארל אוגוסט בראון הבן (באנגלית: .Carl August Braun Jr;‏ 25 בספטמבר 1927 – 10 בפברואר 2010) היה כדורסלן ומאמן כדורסל אמריקאי, אשר שיחק בליגות ה-BAA וה-NBA בין השנים 1947–1962, ואימן במקביל בשנים 1959–1961. לאורך קריירת ה-NBA זכה באליפות אחת (בעונת 1961/1962), השתתף 5 פעמים במשחק האולסטאר, ורשם ממוצעים כוללים של 13.5 נקודות, 3.4 ריבאונדים ו-3.7 אסיסטים למשחק. בספטמבר 2019 הוצג בהיכל התהילה של הכדורסל. בראון נולד ברובע ברוקלין שבעיר ניו יורק, ובנערותו עבר עם משפחתו לגארדן סיטי שבלונג איילנד. בין השנים 1945–1947 למד באוניברסיטת קולגייט. לאחר שלא נבחר בדראפט ה-BAA‏ 1947 חתם בראון על חוזה בקבוצת ניו יורק ניקס, לקראת עונתה השנייה בליגת ה-BAA (שהפכה בהמשך לליגת ה-NBA). במשחקו העשירי בקריירה שבר את שיא הליגה לנקודות במשחק בודד, כשקלע 47 נקודות בניצחון קבוצתו על פרובידנס סטימרולרס. מלבד עונות 1951 ו-1952, בהן שירת בצבא ארצות הברית, המשיך בראון לשחק עבור הניקס עד סיום עונת 1960/1961, כאשר בשתי עונותיו האחרונות הוא שימש במקביל גם כמאמן הקבוצה. בכל אחת מ-7 עונותיו הראשונות בניו יורק הוביל את קלעי הקבוצה, עם ממוצע של כ-14.8 נקודות למשחק, ובעת עזיבתו בשנת 1961 היה הקלע המוביל בתולדות המועדון עם 10,449 נקודות בסך הכול. ב-8 מתוך 12 עונותיו עם הניקס העפילה הקבוצה לשלב הפלייאוף, ובעונת 1952/1953 אף הגיעה לגמר הליגה, בו הפסידה למיניאפוליס לייקרס בתוצאה 1–4. בעונת 1961/1962, שהייתה האחרונה בקריירה שלו, שיחק בראון בבוסטון סלטיקס. באותה עונה זכה עם הסלטיקס באליפות היחידה שלו, והרביעית ברציפות של הקבוצה. בעת פרישתו ממשחק מוקם בראון במקום העשירי ברשימת הקלעים המובילים בתולדות ה-NBA, עם 10,625 נקודות. לאחר פרישתו ממשחק עבד בראון כברוקר בבורסה לניירות ערך בניו יורק, ובשנות ה-70 עבר להתגורר בפלורידה. ב-10 בפברואר 2010 נפטר בראון, בגיל 82, שבוע בדיוק לאחר פטירתו של חברו לקבוצה בניו יורק ניקס, דיק מקגווייר. נשיא הניקס דוני וולש ספד לו: "קארל בראון היה ה"סופרסטאר" הראשון של ניו יורק ניקס, ואבן פינה בהצלחת הקבוצה בשנותיה הראשונות. הייתה לנו, תושבי ניו יורק, הזכות לצפות בו משחק כדורסל". מדיה וקבצים בנושא קארל בראון בוויקישיתוף פרופיל, באתר Basketball-Reference פרופיל, באתר היכל התהילה של הכדורסל פרופיל, באתר ליגת ה-NBA קארל בראון, באתר "Find a Grave" (באנגלית) סטטיסטיקות הקריירה של בראון, באתר basketball-reference.com ההכרזה על מחזור היכל התהילה 2019, באתר הרשמי, 6 באפריל 2019 ההודעה על פטירתו של בראון, באתר הניו יורק טיימס, 10 בפברואר 2010 סטטיסטיקות המשחק בין הניקס לסטימרולרס, באתר basketball-reference.com הקלעים המובילים בתולדות הניקס, נכון ל-1961, באתר basketball-reference.com הקלעים המובילים בתולדות ה-NBA, נכון ל-1962, באתר basketball-reference.com ההודעה על פטירתו של בראון, באתר USA Today,‏ 10 בפברואר 2010